Լինովոյի գետտո

**Լինովոյի գետտո** (1941 թվականի ամառ - 1942 թվականի հունիսի սկիզբ), հրեական գետտո, Բրեստի մարզի Պրուժանսկի շրջանի Լինովո գյուղի և հարակից բնակավայրերի հրեաների հարկադիր վերաբնակեցման վայր՝ Երկրորդ համաշխարհային պատերազմի ընթացքում նացիստական Գերմանիայի զորքերի կողմից Բելառուսի տարածքի օկուպացիայի ընթացքում հրեաների հետապնդման և ոչնչացման գործընթացում:

## Լինովոյի օկուպացիա և գետտոյի ստեղծում
Լինովո (Լինևո) գյուղը գերմանական զորքերի կողմից գրավվել է 1941 թվականի ամռանը և օկուպացիոն բաժանման համաձայն ընդգրկվել է Ուկրաինայի Ռայխսկոմիսարիատի Կոբրինի շրջանային օկրուգի կազմում։

Գյուղում տեղակայված էին գերմանացի կոմիսարը և ուկրաինական ոստիկանության բաժանմունքը, որտեղ բացի ուկրաինացիներից ծառայում էին  նաև բելառուսներ և լեհեր:

Իրականացնելով հրեաների ոչնչացման նացիստական ծրագիրը՝ գերմանացիները գետտոներ են ստեղծել Բելառուսի գրեթե բոլոր քաղաքներում և բնակավայրերում, որտեղ ապրում էր հրեա բնակչություն։ Այդպես Լինովոյում նույնպես օկուպանտները կազմակերպել են գետտո:

Բանտարկյալներին օգտագործել են հարկադիր աշխատանքներում, այդ թվում՝ Բարանովիչի-Բրեստ երկաթուղու երկայնքով անտառահատման ժամանակ՝ դեպի Տևելի ուղղությամբ։  Հրամանների կողմից հրականների կատարումը վերահսկելու համար գերմանացիները գետտոյում կազմակերպել են յուդենրատ, որի նախագահ է նշանակվել Աբրամ Ցուկերմանը։

## Գետտոյի ոչնչացում
Լինովոյում հրեաների նկատմամբ «ակցիաները» (նացիստները նման էվֆեմիզմ են օգտագործել իրենց կազմակերպած զանգվածային սպանություններն անվանելու համար) իրականացվել են բազմիցս։  Օրինակ՝ 1942 թվականի հունիսի 4-ին գերմանացիները գնդակահարել են 8 հոգանոց հրեական ընտանիքին։

Գետտոյի կալանավորների ամբողջական ոչնչացումից երկու օր առաջ Լինովո են եկել գեստապոականներ, ովքեր վերագրանցել են Լինովոյի և հարևան Օրանչիցիի (Լինովոյի գյուղական խորհուրդ) բոլոր հրեաներին: Հրեաներին հրամայվել է նախապատրաստվել իբր Կոբրինի գետտոյում վերաբնակեցմանը, և մի քանի վարպետ մասնագետներ անմիջապես տեղափոխվել են Կոբրին:

1942 թվականի հունիսի առաջին կեսին Լինովոյի բոլոր հրեաները գնդակահարվել են և թաղվել գյուղից մոտ 1,5 կիլոմետր հեռավորության վրա գտնվող փոսի մեջ: Փրկվել կարողացել են միայն մի քանի մարդիկ, որոնք նախօրեին փախել էին գյուղից։

## Հիշատակ
Հրեաների ցեղասպանության զոհերի հուշարձանները են տեղադրվել Լինովոյում, Պրուժանիում և Օրանչիցիում։

## Ծանոթագրություններ

## Աղբյուրներ
* Линово // Российская еврейская энциклопедия / Главный редактор Г. Г. Брановер. — Москва: Российская академия естественных наук, Российско-израильский знциклопедический центр «ЭПОС».
* Якубоўскі У. М. Гета // Беларусь у Вялікай Айчыннай вайне. 1941―1945. Энцыклапедыя (бел.) / Шамякін І. П. (гал. рэд.) і інш. — Белорусская советская энциклопедия, 1990. — 679 с. — 20 000 экз. — ISBN 978-5-85700-012-0.
* Урбан М., Боровик А. Гетто на оккупированной территории Белоруссии в 1941-1944 гг. // Сост. Басин Я. З. Уроки Холокоста: история и современность: Сборник научных работ. — Минск: Ковчег, 2009. — Вып. 1. — ISBN 978-985-6756-81-1.
* Альтман И. А. Холокост и еврейское сопротивление на оккупированной территории СССР / Под ред. проф. А. Г. Асмолова. — М.: Фонд «Холокост», 2002. — 320 с. — ISBN 5-83636-007-7.
* Черноглазова Р. А., Хеер Х. Трагедия евреев Беларуси в 1941—1944 гг.: сборник материалов и документов. — Изд. 2-е, испр. и доп.. — Минск: Э. С. Гальперин, 1997. — 398 с. — 1000 экз. — ISBN 978-985-6279-02-0.
* Смиловицкий Л. Л. Катастрофа евреев в Белоруссии, 1941—1944. — Тель-Авив: Библиотека Матвея Черного, 2000. — 432 с. — ISBN 9789657094242.
* Свидетельствуют палачи. Уничтожение евреев на оккупированной территории Беларуси в 1941—1944 гг. / Составители В. И. Адамушко, И. П. Герасимова, В. Д. Селеменев. — 2-е издание. — Минск: НАРБ, 2010. — 199 с. — ISBN 978-985-6372-67-7.

Կատեգորիա:Հոլոքոստը Բելառուսում
Կատեգորիա:Բելառուսի գետտոներ